**Játsszunk vakondot!**

A kígyó (minthogy rosszul lát), a vakond (minthogy egyáltalán nem lát) vagy a tücsök (amely a magas fű miatt nem lát ki jól) a talaj rezgéseiből tudja, hogy egy állat (vagy ember, aki veszélyes lehet rá nézve) közeledik felé. A lépések keltette rezgéseket nagyon finoman érzékeli.

1. A gyerekek kiscsoportokban próbálgatják, hogyan érzékelik (vagy nem érzékelik) a mozgásokat, rezgéseket:

Egy behunyt szemű gyerek tart valamit a kezében (pl. vonalzót, ceruzát, könyvet, kifeszített cipőfűzőt – bármit, ami a táskájában van, vagy ami csak eszükbe jut –, a társa pedig finoman megérinti, megpöcköli stb. az adott tárgyat.

1. Megfigyelik, hogy vajon a merev vagy a rugalmas tárgyak esetében működik-e jobban a mozgás vagy rezgés megérzése.

(Analóg példa: a pók is így érzékeli, hogy valami a hálójába akadt.)